Okresná prokuratúra Galanta 
Obrancov mieru 2, 924 29 Galanta 1 	

Sp. zn. : 1 Pv 577/14/2202	Galanta, 13.11.2014
EEČ : 2-17-343-2014

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Galanta
Podľa § 215 odsek 1 písmeno h Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
           hoci Zákonom o rodine je povinný a rozsudkom Okresného súdu XXXXX sp.zn. XXXXX zo dňa 30.10.2014 právoplatným 15.11.2013 je zaviazaný prispievať na výživu maloletej dcéry XXXXX, nar. XXXXX, bytom u XXXXX, XXXXX sumou vo výške 60,- € mesačne vždy do 15 - teho dňa v mesiaci vopred k rukám matky, si otec svoju vyživovaciu povinnosť v mieste trvalého bydliska a všade tam, kde sa zdržiaval neplnil, čím mu vznikol dlh na výživnom za obdobie od mesiaca december 2013 doposiaľ v celkovej výške 300,- €,

lebo zanikla trestnosť činu

Odôvodnenie:
          Uznesením povereného príslušníka Okresného riaditeľstva PZ XXXXX, Obvodné oddelenie PZ XXXXX ČVS:XXXXX zo dňa 21.08.2014 bolo podľa § 206  odsek 1 Trestného poriadku vznesené obvinenie XXXXX, za prečin zanedbania povinnej výživy  podľa § 207 ods.1 Trestného zákona na tom skutkovom základe ako je uvedené vo výrokovej časti tohto uznesenia.
	
         Obvinenie bolo vznesené na základe trestného oznámenia XXXXX zo dňa 09.07.2014,  rozsudku Okresného súdu XXXXX sp.zn. XXXXX zo dňa 30.10.2014 právoplatného 15.11.2013,  rodného listu, potvrdenia  návšteve školy a ďalších zadovážených listinných dôkazov.
	         
        Počas skráteného vyšetrovania, obvinený XXXXX dňa 25.08.2014 vo výpovedi uviedol, že má vyživovaciu povinnosť na dcéru XXXXX, ktorú si riadne a pravidelne neplnil od mesiaca december 2013, nakoľko bol vo finančnej tiesni. Dlh na výživnom však má záujem dodatočne zaplatiť.
 
        Poškodená XXXXX dňa 24.09.2014 počas výsluchu uviedla, že obvinený XXXXX jej dňa 22.09.2014 prostredníctvom poštovej poukážky zaplatil dlhované výživné vo výške 360,- €, ktorú sumu si i prevzala. Zároveň z jej výsluchu vyplýva, že počas obdobia neplnenia si vyživovacej povinnosti zo strany obvineného dcéra hmotnou núdzou netrpela. 

        Uhradenie dlhovaného výživného bolo potvrdené výpoveďou poškodenej XXXXX, ktorá potvrdila prevzatie dlhovanej sumy 360,- € skutočnosť, že počas neplnenia si vyživovacej povinnosti zo strany obvineného hmotnou núdzou dieťa ani ona netrpeli, odôvodňuje vydanie uznesenia o zastavení trestného stíhania podľa § 215 odsek 1 písmeno h) Trestného poriadku.

        Podľa ustanovenia § 86 ods. 1 písm. a) Trestného zákona / účinnej ľútosti /,  trestnosť zanedbania povinnej výživy (§ 207) zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.

        Pretože trestnosť činu s poukazom na ustanovenie § 86 ods. 1 písm. a) Trestného zákona o účinnej ľútosti  zanikla, bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Lívia Poluchová
prokurátorka